
Par Cēsu novada pašvaldības dalību Interreg Centrālbaltijas projektā  “Circular Road”
Ziņo J.Rozenbergs, domes priekšsēdētājs

Cēsu novada Centrālās administrācijas Attīstības pārvaldes Vides un klimata neitralitātes nodaļa kopā ar sadarbības partneriem sagatavojusi  projekta pieteikumu Intereg  Centrālbaltijas programmā  “Circular Road” – latviešu valodā “Apritīgs ceļš”, kuru 2026. gada 28. janvārī  ar Nr. CB1000519 ir atbalstījusi Centrālās Baltijas jūras programmas 2021.–2027. gadam vadošā iestāde. 
Projektu koordinē Viimsi pašvaldība Igaunijā, iesaistot partnerus no valsts iestādēm, zinātnes, pašvaldību un nevalstiskā sektora organizācijām Igaunijā, Latvijā, Somijā un Zviedrijā. Projekta mērķis ir, pārņemot labās prakses piemērus, vecināt jaunu un inovatīvu, aprites ekonomikas principos balstītu, materiālu izmantošanu gājēju un velo ielu segumam.
Cēsu novada pašvaldība projektā piedalās kā demonstrāciju vieta, plānojot izbūvēt gājēju un/ vai velo celiņu, izmantojot apritīgus materiālus, saskaņā ar projekta partnerības zinātniski pētniecisko risinājumu, kas tiks izstrādāts projekta laikā.  
Cēsu novada pašvaldība kā iespējamo demonstrāciju vietu ir izvēlējusies  Vāveres ielas  gājēju celiņus abās ielas pusēs , Cēsīs, posmā no Ģimnāzijas ielas līdz Caunes ielai, 400 m garumā ,   saskaņā ar Cēsu novada pašvaldības Attīstības programmas 2022. - 2028.gadam VTP 2- Veselīgas, sociāli atbildīgas, izglītotas sabiedrības un kvalitatīvas dzīves vides veidošana, 6. punktu “Publiskās infrastruktūras labiekārtošanas blīvi apdzīvotās vietās novadā”. 
Kopējās Cēsu novada pašvaldības izmaksas šajā projektā  ir 483 646,48 EUR no kurām Interreg programmas finansējums ir 80%  jeb 386 917,18 EUR, nacionālais finansējums 10%- 48 364,65 EUR un pašu ieguldījums ir 10% jeb 48 364,65 EUR. 
Projekta ieviešana plānota no 2026. – 2028.gadam.
Atbilstoši Pašvaldību likuma 4.panta pirmās daļas 20. un 22. punktam, 10.panta pirmās daļas 21.punktu, atbilstoši Cēsu novada domes Uzņēmējdarbības un attīstības komitejas 04.06.2026.atzinumam (protokols Nr.6), Finanšu komitejas 11.06.2026.atzinumam (protokols Nr.7), Cēsu novada dome, ar 19 balsīm - par (Atis Egliņš-Eglītis, Elīna Stapulone, Ella Frīdvalde-Andersone, Erlends Geruļskis, Evita Šīrante, Ēriks Bauers, Guntis Grosbergs, Indriķis Putniņš, Inese Suija-Markova, Ivo Rode, Jānis Gabrāns, Jānis Goba, Jānis Kārkliņš, Jānis Mičulis, Jānis Plūme, Jānis Rozenbergs, Laimis Šāvējs, Māris Šķesteris, Mārtiņš Šteins) ,  pret nav,  atturas nav, nolemj:
1. Piedalīties Intereg  Centrālbaltijas programmā  “Circular Road” – latviešu valodā “ Apritīgs ceļš” projektā, kura kopējās izmaksas Cēsu novada pašvaldībai šajā projektā  ir 483 646,48 EUR no kurām Interreg programmas finansējums ir 80% jeb 386 917,18 EUR, nacionālais finansējums 10%- 48 364,65 EUR un pašu ieguldījums ir 10% jeb 48 364,65 EUR.
1. Vides un klimata neitralitātes nodaļai nodrošināt projekta ieviešanu;
1. Kontroli par lēmuma izpildi veikt Cēsu novada pašvaldības izpilddirektorei.  

